แบบบันทึกองค์ความรู้รายบุคคล (ประจำปี 25๖๔)
นายประไพ สุขอนันต์ (พัฒนาการอำเภอท่ายาง)
1.  ชื่อองค์ความรู้  การดำเนินงานขับเคลื่อนสัมมาชีพชุมชน อำเภอท่ายาง จังหวัดเพชรบุรี
2.  ชื่อเจ้าของความรู้  
	ชื่อ นายประไพ สุขอนันต์ 
	ตำแหน่ง (พัฒนาการอำเภอท่ายาง)
	สังกัด สำนักงานพัฒนาชุมชนอำเภอท่ายาง 
3.  องค์ความรู้ที่บ่งชี้ 
	หมวดที่ 1 สร้างสรรค์ชุมชนพึ่งตนเองได้
	หมวดที่ 2 ส่งเสริมเศรษฐกิจฐานรากให้ขยายตัวอย่างสมดุล 
	หมวดที่ 3 เสริมสร้างทุนชมชนให้มีธรรมาภิบาล
	หมวดที่ 4 เสริมสร้างองค์กรให้มีขีดสมรรถนะสูง
4.  ที่มาและความสำคัญในการจัดทำองค์ความรู้
	การดำเนินงานตามโครงการสร้างสัมมาชีพชุมชนตามหลักปรัชญาของเศรษฐกิจพอเพียง เป็นโครงการที่ตอบสนองนโยบายรัฐบาล เรื่อง การลดความเหลื่อมล้ำทางสังคมและการสร้างโอกาสเข้าถึงบริการของรัฐ มีพื้นที่เป้าหมายที่ผ่านการให้การศึกษาด้วยหลักปรัชญาของเศรษฐกิจพอเพียง มีการสำรวจข้อมูลและจัดเวทีประชาคมทำแผนชุมชน 
	จากแผนยุทธศาสตร์การขับเคลื่อนการพัฒนาตามหลักปรัชญาของเศรษฐกิจพอเพียงในภาคเกษตรและชนบท (ยุทธศาสตร์ที่ ๑) ซึ่งมีกระบวนการขับเคลื่อนกิจกรรมด้วยการพัฒนาทักษะการถ่ายทอดองค์ความรู้ให้กับปราชญ์ชุมชนให้กลับไปสร้างทีมและจัดกิจกรรมอบรมฝึกอาชีพให้กับครัวเรือนเป้าหมายในชุมชน การให้บริการองค์การชุมชนและเครือข่ายองค์การชุมชนในการบริหารจัดการชุมชนตามแนวคิดปรัชญาของเศรษฐกิจพอเพียง กำหนดและพัฒนาเกณฑ์มาตรฐาน รูปแบบ วิธีการประเมินรับรองมาตรฐานผู้นำชุมชน องค์การชุมชน เครือข่ายองค์การชุมชนและชุมชนดำเนินการเกี่ยวกับการจัดการความรู้ การจัดทำแผนชุมชนและการดำเนินกิจกรรมโดยชุมชน ประสานงานผู้มีส่วนเกี่ยวข้องด้านการพัฒนาชุมชนตามความรับผิดชอบของส่วนราชการ ปฏิบัติงานร่วมกันหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย
	ปัจจุบัน สถานการณ์ที่เกี่ยวข้องกับการประกอบอาชีพของประชาชนภาคการเกษตรในชุมชนมีภาวะความเสี่ยงของอาชีพภาคเกษตรกรรมที่เกิดจากการประกอบอาชีพแบบดั้งเดิม ไม่มีอาชีพหรือรายได้เสริม   หลังฤดูกาลทำการเกษตรมีการรวมตัวกันเป็นกลุ่มอาชีพค่อนข้างน้อย หรือมีแต่ไม่ได้รับการส่งเสริมและพัฒนาอย่างเพียงพอ ประชาชนย้ายไปประกอบอาชีพในเมือง ซึ่งส่วนราชการมีศูนย์ฝึกอาชีพแหล่งเรียนรู้ การประกอบอาชีพ แต่ไม่ได้ใช้ประโชน์เท่าที่ควร ปราชญ์ชุมชนด้านอาชีพที่เชี่ยวชาญและประสบผลสำเร็จในการ
ประกอบอาชีพอยู่ในหมู่บ้าน/ชุมชน แต่มีส่วนน้อยที่สามารถถ่ายทอดให้คนอื่นนำไปทำตามให้สำเร็จได้
	 ในปี ๒๕๖๐ กรมการพัฒนาชุมชน ได้มุ่งเน้นการยกระดับเศรษฐกิจฐานราก เพื่อทำให้ชุมชนมีรายได้เพิ่มขึ้นโดยการสร้างสัมมาชีพชุมชนบนหลักปรัชญาของเศรษฐกิจพอเพียง ให้ประชาชนได้รับการพัฒนาและพึ่งตนเองได้อย่างยั่งยืน

5. รูปแบบ กระบวนการ หรือลำดับขั้นตอน 
	5.1 การสร้างความรู้ความเข้าใจ เกี่ยวกับงานสัมมาชีพชุมชนกับทีมงาน จัดทำแผนปฏิบัติการที่เจ้าหน้าที่สามารถขับเคลื่อนงานสัมมาชีพชุมชนได้บรรลุผลสำเร็จ
	5.2 ในระดับอำเภอ/เจ้าหน้าที่ ใช้กลไกในการขับเคลื่อนในระดับพื้นที่มีการแต่งตั้งคณะทำงานและให้ทุกภาคส่วนมีการบูรณาการทำงานร่วมกันอย่างจริงจัง มีการประชุมเชิงปฏิบัติการทีมสนับสนุนการขับเคลื่อนสัมมาชีพระดับอำเภอ
	5.3 ระดับพื้นที่ชุมชน แกนนำในชุมชน มีขั้นตอนการคัดเลือกสัมมาชีพในชุมชน เป็นผู้ที่มีความรู้ความสามารถ เสียสละ และสามารถเป็นวิทยากรถ่ายทอดองค์ความรู้ให้กับคนในชุมชนได้ และมีการจัดตั้งกลุ่ม
อาชีพในชุมชน
	5.4 การสร้างความสัมพันธ์อันดีกับหน่วยงานภาคี เพื่อให้เกิดประสิทธิภาพ
	5.5 เน้นการพัฒนาอาชีพจากภูมิปัญญาหรือองค์ความรู้ที่มีอยู่ในหมู่บ้าน/ชุมชน (ปราชญ์ชุมชน)       ที่เรียกว่า “การสืบทอดภูมิปัญญาท้องถิ่น” โดยใช้องค์ความรู้ แนวคิด คนรุ่นใหม่มาใช้บูรณาการและพัฒนาอาชีพให้ดีมากยิ่งขึ้น สามารถสร้างเครือข่ายอาชีพให้เติบโตและสมาชิกใช้ชีวิตอย่างมีความสุข
	5.6 สร้างความเชื่อมั่น แก่ทีมวิทยากร เจ้าหน้าที่ ทีมอำเภอ โดยการให้เกียรติ ยกย่องให้เป็นผู้รู้ในการขับเคลื่อนงานสัมมาชีพชุมชนให้
	5.7 จัดทำแผน/ติดตาม/ส่งเสริมสนับสนุนงานสัมมาชีพอย่างต่อเนื่อง
6. เทคนิคในการปฏิบัติงาน
	แนวคิด
	- นำยุทธศาสตร์พระราชทานในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร "เข้าใจ เข้าถึง พัฒนา"
	- หลักปรัชญาของเศรษฐกิจพอเพียง/แนวทางการสร้างสัมมาชีพชุมชน
	กลยุทธ์ในการดำเนินงาน
	- ต้องเปลี่ยนความคิดและชี้ให้ประชาชนเห็นถึงประโยชน์ที่ยั่งยืนของการดำรงชีวิตตามหลักการของสัมมาชีพชุมชน
	- ความยืดหยุ่นในการดำเนินกิจกรรมเพื่อให้เกิดประสิทธิภาพและมีประสิทธิผล
	- จัดระบบการบริหารงานด้านนโยบายเป็นด้าน ๆ รวม ๔ ด้าน ได้แก่ งานนโยบายรัฐบาล 
งานกระทรวงมหาดไทย  งานยุทธศาสตร์กรมการพัฒนาชุมชน และงานนโยบายเฉพาะกิจหรือเร่งด่วน โดยมี
บุคลากรรับผิดชอบดำเนินงานในแต่ละด้าน ตลอดจนเสริมสร้างการทำงานแบบบูรณาการทุกภาคส่วน
	- กำหนดเป้าหมาย/แผนปฏิบัติการ โดยมีตัวชี้วัดผลสำเร็จในทุกโครงการ/กิจกรรม และวาง
ระบบการกำกับติดตามประเมินผลแบบมุ่งผลสัมฤทธิ์ (RBM) โดยให้ความสำคัญกับการเร่งรัดการดำเนินงานตามนโยบายรัฐบาล กระทรวงมหาดไทย และยุทธศาสตร์กรมการพัฒนาชุมชน
	- บูรณาการการทำงานในรูป “บวร” บ้าน วัด โรงเรียน เพื่อไปสู่เป้าหมายการทำให้สังคมเกิดความรัก ความสามัคคี มีคุณธรรม มีอาชีพสุจริต ทำให้สังคมมีความปลอดภัยประชาชนมีรายได้พอเลี้ยงตัวเองอย่างมีความสุข ประชาชนมีความเป็นอยู่ที่ดีทั้งสุขภาพจิตและสุขภาพร่างกาย จะส่งผลให้ประเทศไทยมีความมั่นคง มั่งคั่งและยั่งยืนในที่สุด
7.  ปัญหาที่พบและแนวทางแก้ไขปัญหา
	- ประชาชนถูกกระแสโลกาภิวัฒน์และทุนนิยมเข้ามามีอิทธิพลในการดำรงชีพ
	- ข้อจำกัดเรื่องระยะเวลา /พื้นที่
8.  ประโยชน์ขององค์ความรู้
	- ประโยชน์ที่ประชาชนและชุมชนได้รับ ชุมชนสามารถนำความรู้ที่ได้จากการวิเคราะห์ข้อมูลไปใช้ประโยชน์ในการแก้ไขปัญหาในชุมชน โดยคนในชุมชนเป็นแกนหลักในการแก้ไขปัญหา ทำให้ชุมชนมีความเข้มแข็ง พึ่งตนเองได้ สามารถสร้างความยั่งยืน
	- ประโยชน์ของทางราชการ เกิดการบูรณาการการทำงานร่วมกันอย่างแท้จริง มีประสิทธิภาพเกิดผลเป็นรูปธรรม สามารถขับเคลื่อนกิจกรรมอื่น ๆ ที่มีอยู่ในพื้นที่ได้เป็นการต่อยอดกิจกรรมให้มีความยั่งยืนของการดำเนินงานตามโครงการ
	- ประโยชน์ที่เจ้าหน้าที่จะได้รับ เจ้าหน้าที่มีความรู้ในการขับเคลื่อนโครงการ มีความชัดเจนในขั้นตอน วิธีการ สามารถขับเคลื่อนงานได้ตามวัตถุประสงค์ สามารถเป็นที่ปรึกษาและให้คำแนะนำแก่ชุมชนในการคัดเลือกอาชีพ การสร้างสัมมาชีพในชุมชน และสามารถต่อยอดกิจกรรมในพื้นที่ได้อย่างเป็นรูปธรรม สามารถส่งเสริมกระบวนการกลุ่มให้กับคนในชุมชน เพื่อสร้างงาน สร้างอาชีพ สร้างรายได้



